„În urmă cu aproximativ două luni am formulat cererea de suspendare a președintelui, a fost semnată de parlamentarii Partidului Liberal Reformator și ai Partidului Conservator și am spus de atunci, nu mi-am schimbat părerea, cererea este în continuare la dispoziția tuturor parlamentarilor până la încheierea mandatului președintelui Băsescu. În această privință cred că cel mai util ar fi să-i întrebați pe ceilalți și să nu-mi puneți această întrebare mie”, a spus Călin Popescu Tăriceanu, președintele Senatului, care a adăugat că cererea poate fi semnată în continuare.

„Cererea este deschisă, primește în continuare semnături, cei care vor să semneze pot să o facă”, a completat el.

Ieri, într-o postare pe blogul său, Dan Voiculescu a cerut, din închisoare, suspendarea lui Traian Băsescu pe finalul mandatului prezidențial. Fondatul PC a fost condamnat, în 8 august, la zece ani de închisoare cu executare în dosarul privatizării ICA.